**MUNICIPIUL BUCUREŞTI**

**CONSILIUL LOCAL SECTOR 3**

**H O T Ă R Â R E**

**privind aprobarea preluării integrale de către Sectorul 3 al Municipiului București a cheltuielilor aferente asociațiilor de proprietari care contribuie cu cota de 20% pentru reabilitarea termică, conform Convențiilor încheiate cu Primăria Sectorului 3, în baza H.C.L.S.3 nr. 121/2009**

**Având în vedere:**

**-** raportul de specialitate nr. 4342/25.05.2012 al Direcției Investiții și Achiziții, al Direcției Economice și al Direcției Juridice și Patrimoniu;

-contractele de mandat și convențiile încheiate cu Asociațiile de proprietari;

-cererile Asociațiilor de proprietari de scutire de la plata ratelor datorate în baza convențiilor încheiate cu Primăria Sector 3;

-prevederile H.C.L.S. 3 nr.8/02.02.2012;

-prevederile art.14 alin.2 lit.a) și b) din OUG nr.18/2009, privind creşterea performanţei energetice a blocurilor de locuinţe, modificată și completată prin Legea nr.158/2011;

 -Norma Metodologică de aplicare a OUG nr. 18/2009, privind creşterea performanţei energetice a blocurilor de locuinţe;

-raportul comisiei de studii, prognoze economico-sociale, buget, finante;

-raportul comisiei de administratie publica locala, juridica, apararea ordinii publice si respectarea drepturilor cetatenilor;

 În temeiul prevederilor art.45 alin.1 şi art.81 alin.4 din Legea nr.215/2001, republ., a administraţiei publice locale,

**CONSILIUL LOCAL SECTOR 3**

**H O T Ă R Ă Ş T E:**

**Art.1.** Se aprobă preluarea de către Sectorul 3 al Municipiului București a cheltuielilor corespunzătoare cotei de 20% ce revin în sarcina asociațiilor de proprietari, aferente lucrărilor de intervenţie ce au drept scop creșterea performanței energetice, pentru blocurile de locuințe care sunt în curs de reabilitare în baza HCLS3 nr. 121/2009 (privind aprobarea preluării integrale de către Consiliul Local Sector 3 a finanțării cheltuielilor privind lucrările de intervenție ce revin în sarcina asociațiilor de proprietari), în care majoritatea proprietarilor au venituri medii nete lunare pe persoană singură/membru de familie mai mici decât câştigul salarial mediu net lunar pe economie, precum și pentru persoanele cu handicap sau familii cu persoane cu handicap aflate în întreţinere, în conformitate cu prevederile HCLS 3 nr.8/02.02.2012 .

**Art.2.** Finanțarea cheltuielilor menționate la art.1 se va asigura din bugetul general al Sectorului 3 al Municipiului București în limita creditelor bugetare aprobate și/sau fonduri rambursabile pentru lucrările de intervenţie ce au drept scop creșterea performanței energetice a blocurilor de locuințe.

**Art.3.** Se aprobă preluarea, respectiv scutirea de la plata ratelor datorate de către asociațiile de proprietari, începând cu intrarea în vigoare a prezentei hotărâri.

**Art.4.** Primarul Sectorului 3, prin compartimentele de specialitate, va duce la îndeplinire prevederile prezentei hotărâri.

**Art.5.** Prezenta hotărâre intră în vigoare începând cu data afişării la sediul Primăriei Sector 3, str. Parfumului nr.2-4, Sector 3.

**PRESEDINTE DE SEDINTA,**

**MARIA MIRELA DINU**

**CONTRASEMNEAZA**

**SECRETAR**

**MARIUS MIHAITA**

**NR. 52**

**DIN 28.05.2012**